
REFERAT DE APROBARE
privind acordarea unui ajutor financiar domnului Golașu Mugurel din comuna Bustuchin, județul Gorj


	Primarul comunei Bustuchin, dl. Ion CIOCEA, în baza drepturilor şi atribuţiilor conferite de OUG nr. 57/2019 privind Codul adminitrativ, si urmare a solicitarii nr. nr. 6873 din 24.05.2024, supun spre analiză şi dezbatere Consiliului Local al comunei Bustuchin întrunit în şedinţă publică , adoptarea  proiectului  de hotărâre  privind acordarea unui ajutor financiar domnului Golașu Mugurel din comuna Bustuchin, județul Gorj.
În temeiul art. 85 din Legea nr. 196/2016 privind venitul minim de incluziune, cu modificarile si completarile ulterioare art. 59 - 61 din HG nr. 196/2022 pentru aprobarea Normelor metodologice de aplicare a prevederilor Legii nr. 196/2016 privind venitul minim de incluziune cu modificarile si completarile ulterioare, primarii pot acorda ajutoare de urgenţă familiilor şi persoanelor care se află în situaţii de necesitate cauzate de calamități naturale, incendii, accidente, precum şi pentru alte situaţii deosebite, stabilite prin hotărâre a consiliului local. Fondurile necesare pentru plata ajutorului de urgență acordat de primari, se suportă din bugetul local.
	Conform anchetei sociale se confirma situatia în care se afla solicitantul, din comuna Bustuchin, județul Gorj, iar în aceste conditii, se propune  suma de 4.000 lei, care se va  suporta din bugetul local al comunei Bustuchin, în funcţie de sursele proprii de finanţare şi va fi virată în contul personal al dl. Golașu Mugurel pentru asigurarea tratamentului necesar.

